Publication: Magyar Közlöny
Issue: MK-2002-47 (Year: 2002, Number: 47)
Era: 1990-2004
Section: továbbá a közoktatásról szóló 1999. évi LXXIX. törvény
Paragraph Index: 429

22. § Az ÉR. 50. §-ának (8) bekezdése helyébe a következõ rendelkezés lép: „(8) A kiadott érettségi bizonyítványokról a vizsgabizottság jegyzõje összesítõ kimutatást készít, amelyet — az érettségi vizsga eredményének kihirdetését követõ — tizenöt napon belül megküld az Educatio Társadalmi Szolgáltató Kht. Közoktatási Információs Irodának (a továbbiakban: Közoktatási Információs Iroda). A kimutatásban a vizsgabizottságot mûködtetõ közoktatási intézmény nevét és címét, az OM azonosítóját, a vizsgázó nevét, születési idejét, a törzslap számát, az érettségi bizonyítvány sorszámát és a vizsga idõpontját kell feltüntetni. A Közoktatási Információs Iroda a kiadott érettségi bizonyítványokról évenként és ezen belül vizsgaidõszakonként központi nyilvántartást készít.”

Source: https://magyarkozlony.hu/hivatalos-lapok/d63eacc997f2e0bd5196f344ce4df581396a7b5d/dokumentumok/6b969b73e3e5127d2b0f80a30214795b734bd310/letoltes